b'\n_START_ARTICLE_\nSava Kranj\n_START_PARAGRAPH_\nSava Kranj je tovarna gumijastih izdelkov, ki so jo ustanovili leta 1921 pod imenom Vulkan kranjska trgovca Franc in Peter \xc5\xa0umi, tehnik Alojz Pirc in trgovec iz Zalega loga Jo\xc5\xbeko Veberso._NEWLINE_Prvotno je podjetje Vulkan izdelovalo gumijaste podpetnike. V letu 1932 se je za\xc4\x8dela proizvodnja cevi za vodovodne in plinske napeljave, 1934 stiskanih izdelkov in konec 1930-ih gumijastih prevlek za valje. S spremembo dru\xc5\xbebenega sistema in nacionalizacijo tovarne po drugi svetovni vojni dobi ime, ki ga ohrani tudi po prevzemu s strani multinacionalke Goodyear. Sava Trade se ukvarja s trgovsko, Sava Turizem s hotelirsko-zdravili\xc5\xa1ko, medtem ko je bila Sava Tires, ki se je ukvarjala z gumarsko dejavnostjo, leta 2012 prodana \xc4\x8de\xc5\xa1ki gumarski skupini \xc4\x8cGS._NEWLINE_Najbolj prepoznavni izdelki tovarne Sava iz 60-ih let 20. stoletja so leta 2013 postali eksponati stalne zbirke Gorenjskega muzeja pod naslovom Tradicija gumarstva - del industrijske dedi\xc5\xa1\xc4\x8dine Gorenjske.'